Úradný vestník L 203 , 03/08/1999 S. 0063 - 0067



Rozhodnutie Komisie zo 14. júla 1999 ustanovujúce osobitné podmienky, ktorými sa riadia dovozy produktov rybolovu a akvakultúry pochádzajúcich z Ománu (oznámené pod číslom dokumentu C(1999) 2059) (Text s významom pre EHP) (1999/527/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/493/EHS z 22. júla 1991, ktorá ustanovuje veterinárne podmienky pre produkciu produktov rybolovu [1]a ich umiestňovanie na trh, naposledy zmenenú a doplnenú smernicou Rady 97/79/ES [2], a najmä jej článok 11, (1) keďže skupina odborníkov z Komisie uskutočnila inšpekčnú návštevu v Ománe, aby si overila podmienky, v akých sa vyrábajú, uskladňujú a odosielajú do spoločenstva produkty rybolovu; (2) keďže legislatívne ustanovenia Ománu o veterinárnej kontrole a monitorovaní produktov rybolovu sa môžu považovať za také, ktoré zodpovedajú ustanoveniam ustanoveným v smernici 91/493/EHS; (3) keďže Generálne riaditeľstvo zdrojov rybolovu (GRZR) Ministerstva poľnohospodárstva a rybolovu v Ománe je schopné účinne overovať uplatňovanie platných zákonov; (4) keďže postup pre získanie veterinárneho osvedčenia uvedeného v článku 11 ods. 4 písm. a) smernice 91/493/EHS musí tiež obsahovať definíciu vzorového osvedčenia, minimálne požiadavky týkajúce sa jazyka(ov), v ktorom(ých) musí byť zostavený, a pracovné zaradenie osoby, ktorá má oprávnenie na jeho podpísanie; (5) keďže podľa článku 11 ods. 4 písm. b) smernice 91/493/EHS by na obaly produktov rybolovu mala byť pripevnená značka s uvedením názvu tretej krajiny a schvaľovacieho/registračného čísla prevádzky, továrenského plavidla, mraziarne alebo mraziarenského plavidla pôvodu; (6) keďže podľa článku 11 ods. 4 písm. c) smernice 91/493/EHS musí byť vypracovaný zoznam schválených/registrovaných prevádzok, továrenských plavidiel alebo mraziarní; keďže musí byť vypracovaný zoznam registrovaných mraziarenských plavidiel v zmysle smernice 92/48/EHS [3]; keďže tento zoznam musí byť vypracovaný na základe oznámenia GRZR komisii; keďže má GRZR z toho dôvodu zabezpečiť zhodu s ustanoveniami ustanovenými preto v článku 11 ods. 4 smernice 91/493/EHS; (7) keďže GRZR poskytlo úradné záruky ohľadne zhody s pravidlami ustanovenými v kapitole V prílohy k smernici 91/493/EHS a ohľadne splnenia požiadaviek zodpovedajúcich požiadavkám ustanovených touto smernicou pre schvaľovanie alebo registráciu prevádzok, továrenských plavidiel, mraziarní alebo mraziarenských plavidiel pôvodu; (8) keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Generálne riaditeľstvo zdrojov rybolovu (GRZR) Ministerstva poľnohospodárstva a rybolovu bude kompetentným orgánom v Ománe pre overovanie a potvrdzovanie zhody produktov rybolovu a akvakultúry s požiadavkami smernice 91/493/EHS. Článok 2 Produkty rybolovu a akvakultúry pochádzajúce z Ománu musia spĺňať tieto podmienky: 1. Každá zásielka musí byť sprevádzaná očíslovaným originálom veterinárneho osvedčenia, riadne vyplneným, podpísaným, datovaným a pozostávajúcim z jediného listu v súlade so vzorom v prílohe A k tomuto dokumentu. 2. Produkty musia pochádzať zo schválených prevádzok, továrenských plavidiel, mraziarní alebo registrovaných mraziarenských plavidiel uvedených v prílohe B k tomuto dokumentu. 3. S výnimkou mrazených produktov rybolovu voľne uložených a určených na výrobu konzervovaných potravín, všetky obaly musia obsahovať slovo "OMÁN" a schvaľovacie/registračné číslo zariadenia, továrenského plavidla, mraziarne alebo mraziarenského plavidla pôvodu napísané nezmazateľným písmom. Článok 3 1. Osvedčenia uvedené v článku 2 ods. 1 musia byť napísané v aspoň jednom z úradných jazykov členského štátu, v ktorom sa vykonávajú kontroly. 2. Osvedčenia musia obsahovať meno, oprávnenie a podpis zástupcu GRZR a úradnú pečiatku GRZR odlišnej farby, ako sú farby iných schválení. Článok 4 Toto rozhodnutie je adresované členským štátom. V Bruseli 14. júla 1999 Za Komisiu Franz Fischler člen Komisie [1] Ú. v. ES L 268, 24. 9. 1991, s. 15. [2] Ú. v. ES L 24, 30. 1. 1998, s. 31. [3] Ú. v. ES L 187, 7. 7. 1992, s. 41. -------------------------------------------------- PRÍLOHA A +++++ TIFF +++++ +++++ TIFF +++++ -------------------------------------------------- PRÍLOHA B ZOZNAM SCHVÁLENÝCH ZARIADENÍ Číslo | Názov | Adresa | QC92/1 | Oman Fisheries Co. Muscat (Ghala) | Ruwi | QC92/10 | Al-Arkan Trading Co. Sohar | Sohar | QC92/20 | Anees Trad. Centre LLC Muscat (Darseit) | Muttrah | QC92/33 | Al-Muqalla Trading Est. Sur | Sur | --------------------------------------------------